[bookmark: _GoBack]Vendim
Nr.446, datë 9.7.2004

Për disa ndryshime në vendimin nr.601, datë 17.11.2000 të Këshillit të ministrave “Për një shtesë në buxhetin e Ministrisë së arsimit dhe të shkencës, për dhënien e pagës së trembëdhjetë të punonjësve mësimorë të sisteMit paraUniversitar”

Në mbështetje të nenit 100 të Kushtetutës dhe të nenit 2 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, me propozimin e Ministrit të Arsimit dhe të Shkencës, Këshilli i Ministrave 

Vendosi:

1. Në vendimin nr.601, datë 17.11.2000 të Këshillit të Ministrave, të bëhen këto ndryshime.
a) Titulli i vendimit ndryshohet si më poshtë vijon:
“Për dhënien e shpërblimit vjetor punonjësve mësimorë të sistemit parauniversitar”.
b) Pika 1 ndryshohet si më poshtë vijon:
“1. Punonjësve mësimorë të sistemit parauniversitar u jepet, çdo vit, një shpërblim i barabartë me një pagë mujore neto.”.
 c) Pika 2 ndryshohet si më poshtë vijon:
“2. Ky shpërblim të jepet 50 për qind në fund të vitit shkollor, duke e llogaritur mbi pagën mesatare të gjashtëmujorit të parë të secilit punonjës mësimor dhe 50 për qind në fund të vitit kalendarik, duke e llogaritur mbi pagën mesatare të gjashtëmujorit të dytë të secilit punonjës mësimor.”.
2. Efektet financiare që rrjedhin nga zbatimi i këtij vendimi, të përballohen nga buxheti i Ministrisë së Arsimit dhe të Shkencës.
3. Ngarkohet Ministri i Arsimit dhe i Shkencës dhe Ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

